open-index/open-wikipedia-markdown huggingface dataset:
თბილისის სახელმწიფო ქორეოგრაფიული სასწავლებელი

** ვახტანგ ჭაბუკიანის სახელობის თბილისის სახელმწიფო ქორეოგრაფიული სასწავლებელი** — საბალეტო კადრების მომზადების ძირითადი კერა საქართველოში. 1916 წელს იტალიელმა მოცეკვავე ქალმა მარია პერინიმ თბილისში დააარსა საბალეტო სკოლა. ამ სკოლაში აღიზარდნენ ბალეტის ცნობილი ოსტატები: ვახტანგ ჭაბუკიანი, ნინო რამიშვილი, ვახტანგ ერონსკი-ნადირაძე, ელენე გვარამაძე, ელენე ჩიკვაიძე, თამარ ჭაბუკიანი, მარიამ ბაუერი, ირინე ალექსიძე, ს. ვეკუა და სხვა. სტუდიამ დიდი როლი ითამაშა ქართული პროფესიული ბალეტის განვითარებაში. 1934 წელს თბილისის ოპერისა და ბალეტის თეატრთან შეიქმნა ქორეოგრაფიული სტუდია, რომელსაც დავით ჯავრიშვილი ხელმძღვანელობდა. 1936 წელს ორივე სასწავლებელი გაერთიანდა სახელმწიფო ქორეოგრაფიულ სტუდიად. 1950-1972 წლებში სტუდიის დირექტორი და სამხატვრო ხელმძღვანელი იყო ვახტანგ ჭაბუკიანი. 1992 წელს ვახტან ჭაბუკიანის გარდაცვალების შემდეგ, სასწავლებელს მისი სახელი მიენიჭა. სტუდია დაამთავრეს: ზურაბ  კიკალეიშვილმა, ირაკლი ბაგრატიონმა, ანა წერეთელმა, ა.  ნანობაშვილმა, ვახტანგ გუნაშვილმა, ბექარ  მონავარდისაშვილმა, ეთერ ჭაბუკიანმა, ლილიანა მითაიშვილმა და სხვა. 1957 წლიდან სტუდიას ეწოდა  თბილისის ქორეოგრაფიული სასწავლებელი. სასწავლებლის აღზრდილები არიან: ზაქარია ამონაშვილი, ვალერი აბულაძე,  ირინე  ჯანდიერი, მ. არობელიძე და სხვა. თბილისის ოპერისა და ბალეტის თეატრის საბალეტო დასი მთლიანად  თბილისის ქორეოგრაფიული სასწავლებლის კურსდამთავრებულებით არის დაკომპლექტებული.

სტუდიის ხელმძღვანელები:
*1916-1920 მარია პერინი (კერძო საბალეტო სტუდია)
*19250-1934, 1934-1938 მარია პერინი თანამშობლობდა დავით ჯავრიშვილი
*1936-1950  დავით ჯავრიშვილი 
*1951-1972 ვახტანგ ჭაბუკიანი
*1973-1977 სერაფიმა ვეკუა
*1977-1990 ბარამ ბარამიძე
*1991-1992 ნიკოლოზ  მახათელი
*1992-2001 ბარამ  ბარამიძე
*2001-2004 თამაზ ვაშაკიძე
*2004 წლიდან დღემდე ნინო ანანიაშვილი
## ლიტერატურა
*

კატეგორია:თბილისის სასწავლებლები
კატეგორია:ბალეტი
ჰომოიოთერმული ცხოველები

**ჰომოიოთერმული ცხოველები** (ბერძნ. homoios - მსგავსი, ერთნაირი და therme - სითბო), ცხოველები, რომლებთაც აქვთ მუდმივი, მდგრადი, გარემოს ტემპერატურისაგან თითქმის დამოუკიდებელი ტემპერატურა. ჰომოიოთერმული ცხოველებს განეკუთვნებიან ფრინველები და ძუძუმწოვრები. ჰომოიოთერმული ცხოველებს აქვთ თერმორეგულაციის უნარი.
## ლიტერატურა 
კატეგორია:ცხოველთა ფიზიოლოგია
თბილური დრამა

250px|thumb|დავით VIს დირჰემი, XIII საუკუნის
**თბილური დრამა** — VIII-XIV საუკუნეებში თბილისის ზარაფხანაში მოჭრილი ვერცხლის მონეტების აღმნიშვნელი ზოგადი სახელწოდება. ესენია: 
* VIII-X სს. ომანიანთა და აბასიანთა დირჰემები. ერთ მხარეზე გამოსახულია მუსლიმანური სარწმუნოებრივი სიმბოლო, ზარაფხანის სახელწოდება და მოჭრის თარიღი, მეორეზე - ზედწერილები ყურანის სურებიდან. 
* თბილისის ჯაფარიანი ამირების ვერცხლის ფული. შუბლზე რელიგიური ფორმულაა და ცნობები ზარაფხანისა და მოჭრის დროის შესახებ, ზურგზე - ხალიფასა და ჯაფარიანი ამირას სახელები. 
* XIII საუკუნის 30-40-იანი წლების პირველი ანონიმური მონღოლური მონეტები. ა) მშვილდისა და ბ) მხედრის გამოსახულებითურთ და წარწერით "მონღოლთა დიდი ულუს-ბექი". 
* მანგუ-ყაენის დირჰემები. მუბლზე, ცენტრში არაბულად აწერია "მანგუ-ყაენი, უზენაესი, სამართლიანია", გარშემო - მოჭრის ადგილი, ზურგზე - მაჰმადიანური სარწმუნოებრივი სიმბოლო, ზარაფხანა და მოჭრის თარიღი. 
*ყაანურები. 
* ქართულ-ჰულაგუიანური დირჰემები. 
* ქართველ მეფეთა დრამები: დავით VI ნარინისა (შუბლზე გამოსახულია ცხენოსანი მეფე, გეკსოგრამა: 6 ქიმიანი დავითის ვარსკვლავი (იუდაიზმის სიმბოლო), სახელის მონოგრამა და თარიღი ქორონიკონით, ზურგზე - დავითის სახელის შემცველი სპარსული ზედწერილი და მოჭრის ადგილი); დავით VII უკლუსი (შუბლზე მოთავსებულია დავითის სახელის შემცველი ზედწერილი და ზარაფხანის სახელწოდება. ზურგზე - მანგუ-ყაენის სახელის შემცველი ზედწერილი სპარსულ და მოჭრის თარიღი არაბულად); დავით VIII-ისა (შუბლზე აწერია ყაზან-ყაენის სახელის შემცველი ლეგენდა. ზურგზე - ქრისტ. ლოცვა არაბულად: "სახელითა მამისა, ძისა და სულისა წმინდისა, ღმერთისა ერთისა" და დავითის მონოგრამა ქართულად, გარშემო მოჭრის თარიღი); ვახტანგ III-ისა (შუბლზე ყაზან-ყაენის სახელის შემცველი ოთხსტრიქონიანი უიღურული ზედწერილი აქვს, ზურგზე - ქრისტ. ლოცვა, ჯვარი და ვახტანგის სახელის მონოგრამა, გარშემო - თარიღი); 
* 1300-1355 წლებში მოჭრილი ილხანთა საერთო ჰულაგუიანური ტიპის დირჰემები. შუბლზე ილხანის სახელი და ეპითეტების შემცველი ზედწერილი აქვს, ზურგზე - შიიტური სარწმუნოებრივი სიმბოლო, მოჭრის ადგილი და დრო.
## ლიტერატურა
კატეგორია:საქართველოს მონეტები
Bourbon pointu

thumb|250px|ყავა ბურბონი
**Bourbon pointu** — ყავის ნაირსახეობა, მიღებული სელექციური მუტაციით ბურბონის ჯიშის ყავისგან 1810 წელს კუნძულ ბურბონზე (რეიუნიონი) ლეროის პლანტაციაზე, რის გამოც მას თავდაპირველად ლეროის ყავა შეარქვეს. მიღებულია არაბიკის ჯიშის ყავის ხის ნამყენისგან და ამჟამად მოჰყავთ ძირითადად რეიუნიონზე, ასევე გვადელუპაზე და ახალ კალედონიაში.

## რესურსები ინტერნეტში
* Site  
* Site 
* Site 

კატეგორია:ყავა
კატეგორია:რეიუნიონი
Confessions Tour

**Confessions Tour** — ამერიკელი პოპ-მომღერალ მადონას 2006 წლის მსოფლიო საკონცერტო ტურნე, რომელიც მისი ალბომის *Confessions on a Dance Floor* მხარდასაჭერად გაიმართა. მუსიკალურ ჟურნალ ბილბორდზე დაყრდნობით, მადონას ტურნემ, რომელიც ჩრდილოეთ ამერიკაში, ევროპაში და იაპონიაში ჩატარებული 60 შოუსგან შედგებოდა და 1,2 მილიონი ადამიანი დაესწრო, ორგანიზატორებს 260.1 მილიონი აშშ დოლარი მოუტანა. ამგვარი მონაცემების წყალობით, ტურნემ რეკორდი დაამყარა და ისტორიაში ქალი არტისტის მიერ ჩატარებული ყველაზე მომგებიანი ტურნე-ს წოდება მოიპოვა.

## სიმღერების სია 
[right|thumb|მადონა ასრულებს სიმღერას [Hung Up ]]

# Future Lovers/I Feel Love
# Get Together
# Like a Virgin
# Jump
# Confessions (Interlude) (შეტანილია ნაწყვეტები სიმღერიდან Live to Tell)
# Live to Tell
# Forbidden Love
# Isaac
# Sorry (Pet Shop Boys-ის რემიქსი)
# Like It or Not
# Sorry (Remix Video Interlude)
# I Love New York
# Ray of Light
# Let It Will Be (Paper Faces-ის სრემიქსი)
# Drowned World/Substitute for Love
# Paradise (Not for Me)
# The Duke Mixes the Hits  (Video Interlude) (შეტანილია ნაწყვეტები სიმღერებიდან Borderline, Erotica, Dress You Up, Holiday and Disco Inferno)
# Music Inferno (შეტანილია Disco Inferno და Where's the Party)
# Erotica (1992 წლის დემო ჩანაწერის  You Thrill Me რემიქსი)
# La Isla Bonita
# Lucky Star (შეტანილია ნაწყვეტები სიმღერებიდან Gimme! Gimme! Gimme! (A Man After Midnight)/Hung Up)
# Hung Up (შეტანილია ნაწყვეტები სიმღერიდან Lucky Star)

## კონცერტები 
## სქოლიო 
## რესურსები ინტერნეტში 
* ინფორმაცია ტურნეს შესახებ მადონას ოფიციალურ გვერდზე 

კატეგორია:მადონას ტურნეები
კატეგორია:2006 წლის საკონცერტო ტურნეები
ერისი

**(136199) ერისი** (136199 Eris; დროებითი სახელი: 2003 UB313; სიმბოლო: ) — მზის სისტემის ჯუჯა პლანეტა. წარმოადგენს ტრანსნეპტუნურ ობიექტს და შედის კოიპერის სარტყლის პლუტოიდთა რიგში. იგი ზომით (Rე≈1163 კმ) პლუტონის (Rპ≈1188.3 კმ) შემდეგ მეორეა, ხოლო მასით აღემატება უკანასკნელს (Mე≈1.67⋅1022 კგ, Mპ≈1.303⋅1022 კგ). 

პირველაღმომჩენებმა, შემდგომში კი ნასამ და ზოგიერთმა ასტრონომიულმა ორგანიზაციამ, ეს ობიექტი მზის სისტემის მეათე პლანეტად გამოაცხადეს 2005 წლის იანვარში, თუმცა 2006 წლის 24 აგვისტოს საერთაშორისო ასტრონომიულმა კავშირმა დაამტკიცა პლანეტის განსაზღვრება, რომლის მიხედვით 2003 UB313 ამ სტატუსს არ მოერგო. ეს ობიექტი ჯუჯა პლანეტების კატეგორიას მიეკუთვნა. ოფიციალური სახელის შერჩევის დროს ასევე განიხილებოდა ვარიენტები — ქსენა, ზენა (Xena) და ლილა (Lilah).

ორბიტაზე ის მზის ირგვლივ მოძრაობს 3436 მ/წმ სიჩქარით და მზის ირგვლივ ერთ სრულ ბრუნის პერიოდია 557 წელი ანუ 203 600 დღე.

მზიდან უშორესი მანძილი (აფელიუმი) არის 14 600 000 000 კმ (97,56 ასტრონომიული ერთეული), მზესთან უახლოესი მანძილი (პერიფელიუმი) 5 650 000 000 კმ. (37,77 ა. ე.) საშუალო მანძილი არის 10 120 000 000 კმ (67,67 ა. ე.). ექსცენტრისიტეტი (ორბიტის გაწელილობის კოეფიციენტი) არის: 0,44177. ერისის დიამეტრი სავარაუდოდ 2400 კმ -ია.

თავისი ღერძის ირგვლივ ბრუნვის პერიოდი სავარაუდოდ არის 8 სთ. მისი ზედაპირის ტემპერატურა დაახლოებით არის: მინიმალური -243&nbsp;°C (30 °K), მაქსიმალური -218&nbsp;°C (55 °K). მისი არეკვლის უნარის კოეფიციენტი (ალბედო) არის 0.86.

## იხილეთ აგრეთვე 
* საერთაშორისო ასტრონომიული კავშირი

## რესურსები ინტერნეტში 
* MPC Database entry for (136199) Eris
* Michael Brown's webpage about Eris
* Brown's webpage about Dysnomia
* 2007 KCET interview of Mike Brown about Eris and Haumea with Julia Sweeney 
* compiled list of data 

## სქოლიო 
კატეგორია:ჯუჯა პლანეტები
თბილური ფულუსი

**თბილური ფულუსი** — XVII-XVIII საუკუნეებში თბილისის ზარაფხანაში მოჭრილი ირანული ყაიდის სპილენძის მონეტა. მონეტაზე წარწერილი სიტყვა "ფულუს" საზოგადოდ სპილენძის მონეტას ნიშნავს. თბილური ფულუსის თარიღი მიუთითებს სიქის ამა თუ იმ ტიპის დამკვიდრების მომენტზე და არა მონეტის  გამოშვების დროზე. XVII საუკუნის თბილური ფულუსები სპარსეთის საქალაქო მონეტების მსგავსია. XVIII საუკუნის პირველი წლებიდანვე თბილური ფულუსი იჭრებოდა ქართველ პოლიტიკური მოღვაწეთა სახელით (ვახტანგ VI, სვიმონი, ბაქარი). ცნობილია თბილური ფულუსის ნომინალი: ბისტი, ნახევარბისტი, ფული.

## იხილეთ აგრეთვე
*ქართული ფულუსი

## ლიტერატურა
* *კაპანაძე დ.,* ქართული ნუმიზმატიკა, თბ., 1969;
**Пахомов Е. А.,* Вес и достоинство медной монеты Тифлиса  XVII—XVIII  вв., Баку, 1928;
** მისივე,* Монеты Грузии, Тб., 1970;

კატეგორია:საქართველოს მონეტები
შინაგან საქმეთა სახალხო კომისარიატი

მინი|კომისარიატის ემბლემა
**შინაგან საქმეთა სახალხო კომისარიატი**, ***შსსკ*** () — ყოფილი საბჭოთა კავშირის სახელმწიფო მმართველობის ცენტრალური ორგანო კრიმინალთან ბრძოლაში და საზოგადოებრივი წესრიგის დაცვაში 1917-1946 წლებში. შემდგომში შინაგან საქმეთა სამინისტრო დაერქვა.

არსებობის პერიოდში კომისარიატი ასრულებდა მნიშვნელოვან სახელმწიფო ფუნქციებს, როგორც წესრიგის დაცვის, ისე სახელმწიფო უშიშროების სფეროებში, ასევე ქვეყნის კომუნალური მეურნეობისა ეკონომიკის სფეროებშიც. ამჟამად ამ ორგანიზაციის სახელს უკავშირებენ რეპრესიების პერიოდში ადამიანის უფლებების ხელყოფასთან.

## რესურსები ინტერნეტში
* საბჭოთა აგენტების მოქმედება ცივი ომის დროს ამერიკაში ცივი ომის ისტორიის საერთაშორისო პროექტი (CWIHP) 
* NKVD.org: საინფორმაციო საიტი, შინაგან საქმეთა სახალხო კომისარიატის შესახებ
* MVD: კომისარიატის 200 წლიანი ისტორია (რუსული)
* Memorial: OGPU/NKVD/MGB/KGB  (რუსული)

კატეგორია:საბჭოთა კავშირის ისტორია
კატეგორია:პოლიტიკური რეპრესიები საბჭოთა კავშირში
ოსმოსური წნევა

thumb|350px|ოსმოსური წნევა. მარჯვენა დიაგრამაზე სითხის სვეტების სიმაღლეებს შორის განსხვავება ოსმოსური წნევის შედეგია. ამ სვეტის წნევა კი ოსმოსურ წნევას უდრის
**ოსმოსური წნევა** (იგივე *ტურგორი*) — ძალა, რომელიც ოსმოსის დროს ნახევრადგამტარ მემბრანაზე მოქმედებს და მიმართულია უფრო კონცენტრირებული სხნარიდან უფრო განზავებულისკენ. იგი ტოლია იმ წნევისა, რომლითაც უნდა ვიმოქმედოთ კონცენტრირებულ ხსნარზე, რათა მასში სითხის გადასვლა შეჩერდეს.

ოსმოსური წნევა საკმაოდ მნიშვნელოვანი შეიძლება იყოს. მაგალითად, ოსმოსური წნევის საშუალებით მცენარე ფესვებით მიწიდან წყალს იწოვს და მცენარის წვენი ფესვებიდან ხის წვერამდე ადის. მცენარის წვენი გლუკოზას შეიცავს, ოსმოსის საშუალებით მას ფესვებიდან წყალი ემატება, მისი მოცულობა მატულობს და ხის კენწეროს აღწევს. თუკი კონცენტრირებული ხსნარი დახურულ სივრცეში იმყოფება, მაგალითად სისხლის უჯრედში, მაშინ ოსმოსურმა წნევამ შეიძლება ამ უჯრედის გასკდომა გამოიწვიოს.

thumb|350px|ოსმოსური წნევის გავლენა ერითროციტებზე.სწორედ ამიტომ წამლები, რომლებიც სისხლში შეჰყავთ, იზოტონურ ხსნარში მზადდება, რომელიც ზუსტად იმდენ ნატრიუმის ქლორიდს (სუფრის მარილს) შეიცავს, რომ უჯრედის ციტოპლაზმის ოსმოსური წნევა გააწონასწოროს. წამლებში მარილის კონცენტრაცია თუ უფრო დაბალი იქნა, ოსმოსურ წნევათა სხვაობა წარმოიშობა, რომლის შედეგად სისხლის უჯრედებში წყლის შესვლა მოხდება, რაც მათ გასკდომას გამოიწვევს. და პირიქით: თუ სისხლში დიდი რაოდენობით ნატრიუმის ქლორიდს შევიყვანთ, სისხლის უჯრედებიდან წყალი გამოიდევნება და ისინი მოიჭმუჭნება.

ხსნარის ოსმოსური წნევა მასში გახსნილ ნივთიერებათა რაოდენობაზეა დამოკიდებული, და არა მათ ქიმიურ თვისებებზე. რაც უფრო კონცენტრირებულია ხსნარი, მით მეტია მისი ოსმოსური წნევა. ეს წესი, რომელსაც ოსმოსური წნევის კანონი ჰქვია, გამოიხატება მარტივი ფორმულით, რომელიც ძალიან ჰგავს იდეალური აირის კანონს.

ოსმოსური წნევის კანონის გამოყენება შეიძლება მოცემული ნივთიერების მოლეკულური მასის გამოსათვლელად.

## იხილეთ აგრეთვე 
* ოსმოსი
* დიფუზია

კატეგორია:მოლეკულური ბიოლოგია
კატეგორია:ოსმოსი
კატეგორია:წნევა
ერითროციტები

[thumb|მინი|250პქ|[ადამიანი|ადამიანის ერითროციტები]]

**ერითროციტები** (ბერძნ. ἐρυθρός — წითელი და κύτος — უჯრედი, სათავსი), ასევე ცნობილი სახელწოდებით **სისხლის წითელი უჯრედები** — ადამიანის, ხერხემლიანი ცხოველებისა და ზოგიერთი უხერხემლოების სისხლის უჯრედები. ერითროციტების შემადგენლობაში შედის ცილოვანი ნივთიერება ჰემოგლობინი, რომელიც განსაზღვრავს სისხლის წითელ ფერს. ერითროციტების რაოდენობა 1მმ კუბში 4.5-5 მილიონია.

## ფუნქცია 
ერითროციტების მთავარ ფუქნციად ითვლება ჟანგბადის გადატანა ფილტვებიდან ორგანიზმის ქსოვილებში და ნახშიროჟანგის უკუმიმართულებით გამოყვანა, ამაში მათ ჰემოგლობინის მოლეკულა ეხმარება.. თუმცა, სუნთქვის პროცესში მონაწილეობის გარდა, ერითროციტები ასრულებენ შემდეგ ფუნქციებსაც:

* გარემოს მჟავა-ტუტოვანი ბალანსის რეგულირება;
* სისხლისა და ქსოვილების იიზოოსმოსური წნევის შენარჩუნება;
* სისხლის პლაზმიდან ამინომჟავების, ლიპიდების აბსორბცია და მათი ქსოვილებში გადატანა.

## სადიაგნოსტიკო მნიშვნელობა 
ანემიების შეფასებისას ჰემოგლობინის კოცენტრაციასთან და ჰემატოკრიტთან ერთად მნიშვნელოვანი როლი უჭირავს სისხლში ერითროციტების რაოდენობის განსაზღვრას.
ერითროციტების დასათვლელად გამოიყენება
# გორიაევის სათვლელი ბადე;
# ავტომატური მთველი ან ანალიზატორი
## რესურსები ინტერნეტში
* *Blood Groups and Red Cell Antigens* by Laura Dean. Searchable and downloadable online textbook in the public domain.
* Database of vertebrate erythrocyte sizes .
* Red Gold , PBS site containing facts and history

კატეგორია:სისხლი
კატეგორია:ჰემატოლოგია
შვეიცარული ფრანკი

**შვეიცარული ფრანკი** (, , , რეტორომანული: franc svizzer; ვალუტის კოდი ISO 4217 CHF, ან 756) — სავალუტო და ლეგალური გადახდის საშუალება შვეიცარიასა და ლიხტენშტაინში. ფრანკის ბანკნოტებს უშვებს შვეიცარიის ცენტრალური ბანკი შვეიცარიის ნაციონალური ბანკი, ხოლო მონეტებს — შვეიცარიის ფედერალური სახაზინო.

ამჟამად ევროპაში მხოლოდ შვეიცარიის ვალუტას ჰქვია ფრანკი, მისი არაოფიციალური სახელია - თავშესაფრის ვალუტა. ფრანკის 1/100-ს ეწოდება გერმ. Rappen (Rp.), ფრანგ. centime (c.), იტალ. centesimo (ct.) და რეტო-რომანულად rap (rp.).

## ლიტერატურა 
* Lescaze, Bernard (1999). *Une monnaie pour la Suisse*. Hurter ISBN 2-940031-83-5
* Rivaz, Michel de (1997). *The Swiss Banknote: 1907&ndash;1997*. Genoud ISBN 2-88100-080-0
* Wartenwiler, H. U. (2006). *Swiss Coin Catalog 1798&ndash;2005*. ISBN 3-905712-00-8

## რესურსები ინტერნეტში 
* Schweizer-Franken.ch 
* Colnect.com
*   შვეიცარული ფრანკი - ისტორიული და მიმდინარე ბანკნოტები

## სქოლიო 
კატეგორია:ბრუნვაში არსებული ვალუტები
ალექსანდერ ლიბერმანი

thumb|350px|"არია"
**ალექსანდერ ლიბერმანი** (Alexander Liberman; 4 სექტემბერი, 1912 - 19 ნოემბერი, 1999) — რუსი-ამერიკელი მხატვარი, მოქანდაკე, გამომცემელი.

დაიბადა კიევში, განათლება მიიღო პარიზში, სადაც გამომცემლის კარიერას მიჰყო ხელი ჟურნალში Vu. 1941 წელს ნიუ-იორკში ემიგრირების შემდეგ დაიწყო მუშაობა გამომცემლობაში Conde Nast Publications, სადაც მალე რედკოლეგიის დირექტორი გახდა (1962-94).

ლიბერმანმა ხატვა მხოლოდ 1950-იან წლებში დაიწყო, მოგვიანებით კი ლითონის სკულპურასაც მიჰყო ხელი. მისი ადვილად ცნობადი ქანდაკებები აწყობილია ინდუსტრიული ობიექტებისგან (რკინის რელსების სეგმენტები, მილები, დოლები, მისთ...) და ხშირად ერთგაროვან კაშკაშა ფერებშია შეღებილი. გამორჩეული ნიმუშები მეტროპოლიტენის ხელოვნების მუზეუმის, სტორმ კინგის ხელოვნების ცენტრის, ჰირშჰორნის მუზეუმის, ტეიტის გალერეასა და გუგენჰაიმის მუზეუმის კოლექციების ნაწილია.

კატეგორია:რუსი მხატვრები
კატეგორია:ამერიკელი მხატვრები
კატეგორია:ამერიკელი მოქანდაკეები
კატეგორია:დაბადებული 1912
კატეგორია:გარდაცვლილი 1999
კატეგორია:კიევში დაბადებულები
იულიან სტანჩაკი

**იულიან სტანჩაკი** (; დ. 5 ნოემბერი, 1928, ბოროვიცა, პოლონეთი — გ. 20 იანვარი, 2018) — პოლონელ-ამერიკელი მხატვარი, ლითოგრაფი. ცხოვრობდა და მუშაობდა სევენ-ჰილზში (ოჰაიო, აშშ).

სტანჩაკი აღმოსავლეთ პოლონეთში დაიბადა. მეორე მსოფლიო ომის დასაწყისში იძულებით გაამგზავრეს ციმბირის შრომის კოლონიაში, სადაც მან მთლიანად დაკარგა მარჯვენა ხელის მოძრაობა. 1942 წელს 13 წლის ასაკში ციმბირიდან გაიქცა და პოლონეთის გადახვეწილ არმიაში ჩაირიცხა სპარსეთში. არმიიდან გაქცევის შემდეგ მოზარდობა პოლონელ ლტოლვილთა ბანაკში გაატარა უგანდაში, აფრიკა. სწორედ აფრიკაში ისწავლა ხატვა (მარცხენა ხელით). მოგვიანებით ინგლისში, შემდეგ კი აშშ-ში გადადის, სადაც საბოლოოდ კლივლენდში სახლდება.

## რესურსები ინტერნეტში 
* Julian Stanczak 
* Julian Stanczak interviewed by Brian Sherwin- myartspace.com
* Geoform: An Interview with Artist Julian Stanczak, 2011

კატეგორია:პოლონელი მხატვრები
კატეგორია:ამერიკელი მხატვრები
კატეგორია:დაბადებული 5 ნოემბერი
კატეგორია:დაბადებული 1928
კატეგორია:გარდაცვლილი 20 იანვარი
კატეგორია:გარდაცვლილი 2018
გუგენჰაიმის მუზეუმი

ამ სახელწოდებით რამდენიმე მუზეუმი არსებობს:

*გუგენჰაიმის მუზეუმი (ნიუ-იორკი)
*გუგენჰაიმის მუზეუმი (ბილბაო)
*პეგი გუგენჰაიმის კოლექცია (ვენეცია)
*დოიჩე გუგენჰაიმ ბერლინი
*გუგენჰაიმის ერმიტაჟის მუზეუმი (ლას-ვეგასი)
*გუგენჰაიმის მუზეუმი (გუადალახარა)
*გუგენჰაიმის მუზეუმი (აბუ-დაბი)

## იხილეთ აგრეთვე
*სოლომონ გუგენჰაიმის ფონდი
თეატრალურ-დეკორატიული ხელოვნება

**თეატრალურ-დეკორატიული ხელოვნება**, დეკორაციის, კოსტიუმის, განათების საშუალებით სპექტაკლის შექმნის ხელოვნება. თეატრალურ-დეკორატიული ხელოვნება  რეჟისორს ეხმარება სპექტაკლის შინაარსის სრულყოფილად გახსნაში, დადგმის ემოციური მხარის გაძლიერებაში. თეატრალურ-დეკორატიული ხელოვნების განვითარება მჭიდროდ უკავშირდება თეატრისა და დრამატურგიის საერთო განვითარებას. თეატრალურ-დეკორატიული ხელოვნების ელემენტები (კოსტიუმი, ნიღბები, დეკორატიული ფარდები და სხვა) შედიოდა უძველეს ხალხურ წეს-ჩვეულებებში და თამაშებში. ძვ. ბერნულ თეატრში ძვ. წ. V საუკუნეში არსებობდა მოცულობითი დეკორაციები, შემდეგ ფერწერილიც შემოიღეს. ძვ. საბერძნეთის თეატრალურ-დეკორატიული ხელოვნების ტრადიციები აითვისეს ძვ. რომში, სადაც პირველად გამოიყენეს ფარდა. XIV საუკუნეში ჩამოყალიბდა იაპონურ ფეოდალურ-არისტოკრატიულ მუსიკალურ დრამებში სცენის უკანა კედელზე, ოქროსფერ ფონზე, გამოსახავდნენ ნაძვს - მრავალწლიანობის სიმბოლოს; მარცხნივ ორკექრისათვის განკუთვნილ ადგილას - სამ ნაძვს, XV საუკუნის დასასრულსა და XVI საუკუნის დასაწყისში იტალიაში, სადაც ახალი დრამატურგია ჩამოყალიბდა, გაჩნდა თეატრალური შენობის ახალი ტიპი, რომელმაც განსაზღვრა სცენის მოწყობის ხასიათი. თეატრალურ გაფორმებაში მონაწილეობდნენ უდიდესი მხატვრები - ლეონარდო და ვინჩი, რაფაელი, ა. მანტენია, ფ. ბრუნელესკი და სხვა. შეიქმნა პერსპექტიული დეკორაციები, რომელსაც ხატავდნენ ჩ არჩოზე გადაჭიმულ ტილოზე. დეკორაციების ცალკეულ ნაწილებს ხისგან აკეღბდნენ (სახლის სახურავეიმ აივნები, სამრეკლოები და სხვა). ცნობილმა იტალიელმა დეკორატორმა და არქიტექტორმა ს. სერლიომ გამოიმუშავა დეკორაციის 3 ტიპი: ტაძრები, სასახლეები, თარები - ტრაგედიისათვის; ქალაქის მოედანი საცხოვრებელი სახლებით, დუქნებით, სასტუმროებით - კომედიისათვის; ტყის პეიზაჟი - პასტორალისათვის. ამ ეპოქის თეატრალურ-დეკორატიული ხელოვნებისთვის დამახასიათებელია სინამდვილის კონკრეტული ასახვისაკენ სწრაფვა.
## ლიტერატურა
თეატრი (მრავალმნიშვნელოვანი)

**თეატრი** შეიძლება აღნიშნავდეს:

* თეატრი  — ხელოვნების დარგი
* „თეატრი“ — ქართული გაზეთი
*„თეატრი“ — ქართული ჟურნალი
კრეიგ არმსტრონგი

**კრეიგ არმსტრონგი** (* 1958 (1959), გლაზგო, შოტლანდია) — შოტლანდიელი კომპოზიტორი, თანამედროვე საორკესტრო მუსიკის, ელექტრონიკის და კინოფილმების მუსიკის ავტორი. 
არმსტრონგს ბევრი ფილმის მუსიკაზე უმუშავია, რომელთა შორისაა: "მულენ რუჟი", "რეი", "რომეო და ჯულიეტა" და ბევრი სხვა. გამოშვებული აქვს კრიტიკოსების უმაღლესი შეფასების მქონე ოთხი სოლო ალბომი. ამასგარდა, იგი ტრიოს "The Dolls"-ის პიანისტია.

## რესურსები ინტერნეტში
* 
* Craig Armstrong Online 
* 

კატეგორია:დაბადებული 1958
კატეგორია:შოტლანდიელი კომპოზიტორები
კატეგორია:ცოცხალი ადამიანები
თეატრი (გაზეთი)

**„თეატრი“** — ქართული ყოველკვირეული სამხატვრო-ლიტერატურული გაზეთი. პირველი თეატრალური ბეჭდვითი ორგანო (1885–1891). დამაარსებელი, გამომცემელი და პირველი რედაქტორი (1885, 14 ივლისი — 1886, 8 ივნისი და 1886, 28 სექტემბერი — 1887, 15 თებერვალი) იყო მსახიობი ვასო აბაშიძე. შემდეგ წლებში გაზეთს რედაქტორობდნენ ვ. გუნია (1886, 15 იანვარი — 1886 21 სექტემბერი), ალექსანდრე ნებიერიძე (1887, 22 მარტი — 1891, 20 მარტი). პირველი ნომერი გამოვიდა 1855 წლის 14 ივლისს. სულ გამოვიდა 185 ნომერი. „თეატრში“ იბეჭდებოდა ვ. აბაშიძის, ვ. გუნიას, დავით კეზელის (დ. სოსლანის), ი. ჯაჯანაშვილისა და სხვების სტატიები მსახიობის, რეჟისორის ოსტატობაზე, ქართული თეატრის ისტორიაზე, მეზობელ ერთა თეატრებზე. რეცენზიები სპექტაკლებზე, პიესები, მოთხრობები, ლექსები და სხვა, ქვეყნდებოდა აკაკი წერეთლის, ვაჟა-ფშაველას, შიო ქუჩუკაშვილის (მღვიმელის), ანტონ ფურცელაძის, ალექსანდრე ყაზბეგის და სხვათა ნაწარმოებები. იბეჭდებოდა აგრეთვე პუბლიცისტური წერილები საქართველოს სოციალურ-პოლიტიკურ და კულტურულ საკითხებზე. „თეატრი“ იყო პირველი დასურათებული გაზეთი, რომელშიც თანამშრომლობდნენ მხატვრები ალექსანდრე ბერიძე, გრიგოლ ტატიშვილი და სხვა.

სულ გამოვიდა შემდეგი ნომრები:
* 1885 წ. № 1 (14/VII) — № 19 (19/XII)
* 1886 წ.№ 1 (იანვ.) — № 50 (27/XII)
* 1887 წ. № 1 (იანვ.) – № 13 — 14 (აპრ.); თითო 32 გვ.
* 1888 წ. № 15 (?) — № 50 (25/XII); თითო 16 გვ.
* 1889 წ. № 1 (1/I) — № 50 (20/XII); თითო 16 გვ.
* 1890 წ. № 1 (?) — № 15 (?)

## ლიტერატურა 
* *ქვარიანი თ.,* გაზეთი „თეატრი“, თბ., 1974;

## სქოლიო 
კატეგორია:საქართველოს გაზეთები
თეატრი და ცხოვრება

**„თეატრი და ცხოვრება“** — ქართული ყოველკვირეული თეატრალურ-ლიტერატურული ჟურნალი. გამოდიოდა 1910, 1914–1920, 1923–1926 თბილისში. მისი დამაარსებელი და რედაქტორ -გამომცემელი იყო იოსებ იმედაშვილი. ჟურნალში თანამშრომლობდნენ შ. დადიანი, ი. გომართლი, ს. ხუნდაძე, კ. ყიფიანი, ი. ვართაგავა, კ. მესხი, ს. სუმბათაშვილ-იუჟინი, ი. გრიშაშვილი, ვ. კოტეტიშვილი, ს. ახმეტელი და სხვა. იბეჭდებოდა ახალი პიესები, სტატიები თეატრის ისტორიისა და თეორისს საკითხებზე, მსახიობთა აღზრდაზე, რეჟისორის ოსტატობაზე, მსახიობისა და მაყურებლის ურთიერთობაზე. რეცენზიები სპექტაკლებზე, აგრეთვე ლიტერატურული და იუმორისტული ხასიათის წერილები და კარიკატურები.

## ლიტერატურა
## რესურსები ინტერნეტში
*ჟურნალის გაციფრებული კოლექცია

კატეგორია:საქართველოს ჟურნალები
კატეგორია:ქართულენოვანი ჟურნალები
P

**P**, **p** — ლათინური ანბანის მეთექვსმეტე ასო. სემიტური Pê (პირი), ისევე როგორც ბერძნული Π ან π (პი), და ეტრუსკული და ლათინური ასოები წარმოებული ყოფილი ანბანისგან ყველა გამოსახავდა /p/ ბგერას.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*P — 
*p — 

## რესურსები ინტერნეტში
* Graphemica (P)
* Graphemica (p)

კატეგორია:ლათინური ასოები
შლოკა

**შლოკა** (სანსკრ. श्लोक śloka  ”ქება”, ასევე შეიძლება შეგვხდეს, როგორც სლოკა) - არის ინდური ლოცვის, ლექსის, ფრაზის, ანდაზის ან სახოტბო ჰიმნის ფორმა, რომელიც ჩვეულებრივ, განსაკუთრებული საზომით იწერება. ის სტოტრას ნაწილია. კლასიკურ (პოსტ-ვედურ) პოეზიაში ყველაზე გავრცელებული ფორმა არის ანუსტუბჰი, ოთხტერფიანი (პადიანი) ლექსი, რომელთაგან თითოეული რვამარცვლიანია. ანუსტუბჰი სანსკრიტზე დაწერილი ეპიკური ნაწარმოებების, "მაჰაბჰარატასა" და "რამაიანას" პირველადი სალექსო ფორმაა. ანუსტუბჰის, როგორც ტერმინის, გამოყენებას უპირატესობა მიენიჭა "შლოკასთან" მიმართებაში.

კატეგორია:სანსკრიტი
კატეგორია:ინდუისტური ტექსტები
Q

**Q**, **q** — ლათინური ანბანის მეჩვიდმეტე ასო. სემიტური ბგერა „ქოპ“ (სავარაუდოდ მატყლის თოკი, და ნასესხები ეგვიპტური იეროგლიფისგან) იყო /q/ (უხმო, ქართულის შესატყვისი „ყ“), ბგერა, რომელიც ჩვეულებრივ გვხვდება სემიტურ ენებში, მაგრამ არ არსებობს უმრავლესობა ინდოევროპულ ენებში. ბერძნულში, ნიშანი ქოპა Ϙ სავარაუდოდ აღნიშნავდა რამდენიმე ბგერას, მათ შორის  /kʷ/ და /kʷʰ/. გვიანდელი ჟღერადობის ცვლილებების შედეგად ეს ბგერები ბერძნულში შეიცვალა შესაბამისად /p/ და /pʰ/-ით.  შესაბამისად, ქოპამ ტრანსფორმაცია განიცადა ორ ასოდ: ქოპა, რომელიც მხოლოდ რიცხვს აღნიშნავდა, და ფი Φ, რომელიც ქართულ „ფ“-ს უახლოვდება და თანამედროვე ბერძნულში /f/ გამოითქმის. ეტრუსკელები Q-ს იყენებდნენ მხოლოდ V-სთან ბგერის /kʷ/ გადმოსაცემად.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*Q — 
*q — 

## რესურსები ინტერნეტში
* Graphemica (Q)
* Graphemica (q)

კატეგორია:ლათინური ასოები
R

**R**, **r** — ლათინური ანბანის მეთვრამეტე ასო. თავდაპირველი სემიტური ასო სავარაუდოდ თავის აღმნიშვნელი ეგვიტრური ეიროგლიფის (გამოითქმის ტ-პ) გავლენით შეიქმნა, მაგრამ სემიტურში აღნიშნავდა /r/ ბგერას, ვინაიდან მათ ენაში სიტყვა „თავი“ იყო „რეშ“ (ასევე ამ ასოს სახელი). ის განვითარდა ბერძნულ P ῥῶ (რო) და ლათინურ R-ში. შესაძლოა ზოგიერთ ეტრუსკულ და დასავლეთ ბერძნულ ფორმებში ამ ასოს დაემატა მახვილი, რათა ის განესხვავებინათ P-ს გვიანდელი ფორმისგან.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*R — 
*r — 

## რესურსები ინტერნეტში
* Graphemica (R)
* Graphemica (r)

კატეგორია:ლათინური ასოები
S

**S**, **s** — ლათინური ანბანის მეცხრამეტე ასო. სემიტური შინ (კბილები) წარმოადგენდა ნუნისმიერ /ʃ/ ბგერას. თავდაპირველი ფორმა კბილების ნახატს წარმოადგენდა, ან ქალის მკერდს. ბერძნებს ეს ბგერა არ ჰქონდათ, შესაბამისად ბერძნული სიგმა (Σ) გახდა /s/ ბგერა. სახელი „სიგმა“ სავარაუდოდ მომდინარეობს სემიტური ასოსგან „Sâmek“ (თევზი, ხერხემალი) და არა  „Šîn“.  ეტრუსკულში და ლათინურშ [s] შენარჩუნებულ იქნა და მხოლოდ თანამედროვე ენებში გახდა ის ასევე სხვა ბგერების გამომხატველი (მაგ. უხმო ნუნისმიერი [ʃ] უნგრულში და გერმანულში  (p, t-ს წინ) ან ხმოვანი ბგერა [z] ინგლისურში, გრანგულში და გერმანულში (ინგლისურში rise; ფრანგულში lisez (=„იკითხე“ ბრძანებითი მრავლობით); გერმანულში lesen (=„კითხვა“).

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*S — 
*s — 

## რესურსები ინტერნეტში
* Graphemica (S)
* Graphemica (s)

კატეგორია:ლათინური ასოები
T

**T**, **t** — ლათინური ანბანის მეოცე ასო. „ტაუ“ დასავლეთ სემიტური და ივრითის ანბანის ბოლო ასო იყო და სავარაუდოდ ჯვარს აღნიშნავდა. სემიტური ტაუს ხმოვანი მნიშვნელობა ბერძნულ ანბანში არის Tαυ (ტაუ), ძველ იტალიურში და ლათინურში T თითქმის უცვლელად შენარჩუნდა და ორივეში /t/-ს წარმოადგენს. ასევე შეინარჩუნა საწყისი დაწერის ფორმა.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*T — 
*t — 

## რესურსები ინტერნეტში
* Graphemica (T)
* Graphemica (t)

კატეგორია:ლათინური ასოები
თბილისის სათავადაზნაურო გიმნაზია

**თბილისის ქართული გიმნაზია**, *სათავადაზნაურო გიმნაზია* — 1878 თბილისში დაარსდა „ღარიბ მოწაფეთა შემწე ტფილისის გუბერნიის თავად-აზნაურთა საზოგადოება“, რომელმაც აირჩია გამგე კომიტეტი (თავმჯდომარე გ. ერისთავი, თავმჯდომარის ამხანაგი კონსტანტინე მამაცაშვილი, წევრები: ვ. თულაშვილი, ნიკოლოზ ცხვედაძე, იაკობ  გოგებაშვილი, ლ. მაღალაშვილი, დ. ერისთავი და ნ. ქანანოვი). 

გამგე კომიტეტმა საზოგადოების წესდების საფუძველზე 1879 წელს გახსნა ვაჟთა პირველი ქართული სათავადაზნაურო დაწყებითი სკოლა; 1887/85 სასწავლო წელს სკოლაში გაიხსნა პირველი პროგიმნაზიული კლასები და 1890 წლიდან უკვე პროგიმნაზიად გადაკეთდა. 1896 წელს პროგიმნაზიას დაემატა გიმნაზიური კლასები და 1899/1900 სასწავლო წლიდან სასწავლებელი 8-კლასიანი გიმნაზია გახდა. სწავლება მიმდინარეობდა გიმნაზიის საერთო პროგრამით, რომელსაც ქართული ენის, საქართველოს გეოგრაფიისა და ისტორიის სწავლებაც დაემატა. 

1900 წელს თბილისის ქართული გიმნაზიისთვის ახალი შენობის მშენებლობა დაიწყო ვაკეში. მშენებლობის კომისიაში შევიდნენ ნიკო ცხვედაძე (თავმჯდომარე), ექვთიმე თაყაიშვილი, კ. ყავრიშვილი და არქიტექტორი სიმონ კლდიაშვილი. კომისია ითვალისწინებდა ისეთი შენობის აგებას, რომელშიაც შემდგომ ქართული უნივერსიტეტი მოთავსდებოდა. 1902 წელს თბილისის ქართული გიმნაზიაში გაიხსნა სამხატვრო კლასი, 1903 - სამკითხველო დარბაზი. იმართბოდა ქართული და რუსული წარმოდგენები. 1904-1905 სასწავლო წელს გიმნაზიის მოწაფეებმა გამოსცეს კრებული „ღელვა“ (რედაქტორები: გ. ავალიანი, მ. ზანდუკელი, პ. დადვაძე). 1909/1910 სასწავლო წელს კი - ნაბეჭდი ჟურნალები „პირველი ნაბიჯი“, „მოწაფის ნაბიჯი“, „ჩანგი“. ამავე წელს გიმნაზიასთან შეიქმნა მშობელთა წრე (კომიტეტი), რომლის თავმჯდომარე იყო ვ. ბარნოვი. 1918 წლისთვის გიმნაზიის მოსწავლეთა კონტინენტის სოციალური შემადგენლობა ასეთი იყო: 201 თავად-აზნაური, 175 მოქალაქე, 93 მოხელის შვილი, 56 სასულიერო წოდებიდან, 392 გლეხი. თბილისის ქართული გიმნაზიის შენობაში იყო თბილისის ქალთა ქართული გიმნაზიაც, აგრეთვე საქართველოს საისტორიო და საეთნოგრაფიო საზოგადოება, ქართველთა შორის წერა-კითხვის გამავრცელებელი საზოგადოების მუზეუმი, ხოლო 1915 -1918 წლებში - სამხედრო ჰოსპიტალი. 1918 წელს თბილისის ქართული გიმნაზიის შენობა გადაეცა თბილისის სახელმწიფო უნივერსიტეტს; ამ წლიდან 1921-მდე თბილისის ქართული გიმნაზია ვაჟთა VII გიმნაზიის სახელწოდებით დღევანდელი რუსთაველის პროსპექტი № 34 სახლის შენობაში იყო. 

## ლიტერატურა
კატეგორია:თბილისის განათლების ცენტრები
კატეგორია:გიმნაზიები
დიტა პარლო

**დიტა პარლო** ( დ. 4 სექტემბერი, 1906 — გ. 13 დეკემბერი, 1971) —   გერმანელი კინომსახიობი.

ნამდვილი სახელი **გრეტა გერდა კორნშტედტი** (გერმ. **Grethe Gerda Kornstädt**).

## ბიოგრაფია
დაიბადა შტეტინში (ახლანდელი შჩეცინი). მისი კინოდებიუტი შედგა 1928 წელს, ფილმში „შინ დაბრუნება“, რომელმაც გერმანიაში მაშინვე გაუთქვა სახელი. 1930-იანი წლების განმავლობაში, იგი გერმანულ- და ფრანგულენოვან ფილმებში მონაწილეობდა. მისი წარმატებული კინონამუშევრებიდან აღსანიშნავია „ატალანტა“ (L’Atalante, 1934) და „დიდი ილუზიები“ (La Grande Illusion, 1937). მან ამერიკაში აღიარების მოპოვებაც სცადა. ამ მიზნით მონაწილეობა მიიღო რამდენიმე ჰოლივუდურ ფილმში, თუმცა ისეთ წარმატებას ვერ მიაღწია, როგორსაც ევროპაში.

მეორე მსოფლიო ომის დაწყებამდე დიტა პარლო ბრუნდება მშობლიურ ევროპაში, სადაც განაგრძობს მუშაობას ევროპელ რეჟისორებთან. მისი კინოკარიერა მოიცავს 1928-1965 წლებს. უკანასკნელი ნამუშევრებიდან აღსანიშნავია კინოფილმები „სამართალი აღსრულდა“, (Justice est faite, 1950) და „პიკი ქალი“, (La dame de pique, 1965). დიტა პარლოს შემოქმედებისათვის დამახასიათებელია გაწონასწორებული იუმორი, მსუბუქი ტრაგიზმი. გარეგნობისა და საარტისტო ნიჭის წყალობით, დიტა პარლო იყო 1930-იანი წლების ერთ-ერთი შესამჩნევი გერმანელი მსახიობი.

დიტა პარლო 65 წლის ასაკში გარდაიცვალა საფრანგეთის დედაქალაქ პარიზში.

## რესურსები ინტერნეტში
* 
* დიტა პარლო

კატეგორია:გერმანელი მსახიობები
კატეგორია:დაბადებული  4 სექტემბერი
კატეგორია:დაბადებული 1906
კატეგორია:გარდაცვლილი 13 დეკემბერი
კატეგორია:გარდაცვლილი 1971
U

**U**, **u** — ლათინური ანბანის ოცდამეერთე ასო. შუა საუკუნეებში განვითარდა ორი ფორმა „v“ ან „u“, და ორივე თანამედროვე  u და v-სთვის გამოიყენებოდა. v იყენებდნენ სიტყვის დასაწყისში, მაშინ როდესაც u სიტყვის შუაში ან ბოლოს იწერებოდა, ჟღერადობის მიუხედავად. მაგ. ინგლისური have და upon იწერებოდა როგორც haue და vpon. საბოლოოდ, 1700-იან წლებში თამხმოვნისა და ხმოვნის განსასხვავებლად v თანხმოვნის აღმნიშვნელი გახდა, ხოლო u კი - ხმოვნის. ამ დროს წარმოიქმნა ასომთავრული U, მანამდე კი ყოველთვის V-ს იყენებდნენ.

ასო u ლათინურ ანბანში მე-16 საუკუნეში პეტრუს რამუსმა შემოიღო.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*U — 
*u — 

## რესურსები ინტერნეტში
* Graphemica (U)
* Graphemica (u)

კატეგორია:ლათინური ასოები
V

**V**, **v** — ლათინური ანბანის ოცდამეორე ასო. წარმოებული სემიტური ასოსგან „ვაუ“, ისევე როგორც თანამედროვე ასეობი F, U, W, და Y. იხ. **F** დეტალებისთვის.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*V — 
*v — 

## რესურსები ინტერნეტში
* Graphemica (V)
* Graphemica (v)

კატეგორია:ლათინური ასოები
ვაგიშ შასტრი

**ვაგიშ შასტრი** (აგრეთვე ცნობილი როგორც **ბ პ ტ ვაგიშ შასტრი**) (დ. 24 ივლისი, 1934, ხურაი, საგარი, ინდოეთი) — საერთაშორისო მნიშვნელობის სანსკრიტის სპეციალისტი, გამოჩენილი ლინგვისტი და იოგი. დაიბადა სოფელ ხურაიში, საგარის რაიონში, მადჰია პრადეშში, 1934 წელს. თავდაპირველად განათლება ხურაიში მიიღო, ხოლო შემდეგ სწავლა ვრინდავანსა და ბენარესში გააგრძელა. 1959 წელს მან პედაგოგიური მოღვაწეობა დაიწყო და ვარანასში, ტიკმანის სანსკრიტის კოლეჯში სანსკრიტის შესახებ ლექციებს კითხულობდა. 1970 წელს იგი ვარანასში სამპურნანანდის სანსკრიტის უნივერსიტეტის კვლევითი ინსტიტუტის ხელმძღვანელი და პროფესორი გახდა. ამ პრესტიჟულ აკადემიურ თანამდებობაზე მან სამი ათეული წელი დაჰყო. მას მიღებული აქვს მაგისტრის წოდება — ვიაკარანა აჩარია (1959); დოქტორის ხარისხი ვიდიავარიდჰი გრამატიკასა და ისტორიულ ლინგვისტიკაში (1964) და ლიტერატურის დოქტორის წოდება ვაჩასპატი (1969) სამპურნანანდის სანსკრიტის უნივერსიტეტში.

## რესურსები ინტერნეტში
* ვაგიშ შასტრი

კატეგორია:სანსკრიტის სპეციალისტები
კატეგორია:ინდოელი მწერლები
კატეგორია:დაბადებული 1934
კატეგორია:დაბადებული 24 ივლისი
X

**X**, **x** — ლათინური ანბანის ოცდამეოთხე ასო. თანხმოვანი /ks/ ძველ ბერძნულში იწერებოდა ან როგორც ხაი X (დასავლეთ ბერძნული) ან ხი Ξ (აღმოსავლეთ ბერძნული). საბოლოოდ ხაი სტანდარტული გახდა როგორც /kʰ/ (/x/ თანამედროვე ბერძნულში), ხოლო ხი გახდა /ks/. მაგრამ ეტრუსკელებმა X დასავლეთ ბერძნულისგან აიღეს, შესაბამისად ის /ks/ აღნიშნავდა ეტრუსკულში და ლათინურში.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*X — 
*x — 

## რესურსები ინტერნეტში
* Graphemica (x)
* Graphemica (x)

კატეგორია:ლათინური ასოები
Y

**Y**, **y** — ლათინური ანბანის ოცდამეხუთე ასო. წარმოებული სემიტური ასოსგან „ვაუ“, ისევე როგორც თანამედროვე ასეობი F, U, W, და V.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*Y — 
*y — 

## რესურსები ინტერნეტში
* Graphemica (Y)
* Graphemica (y)

კატეგორია:ლათინური ასოები
Z

**Z**, **z** — ლათინური ანბანის ოცდამექვსე ასო. სემიტური სიმბოლოს სახელი იყო ზაინ, რაც სავარაუდოდ ნიშნავდა იარაღს და მეშვიდე ასო იყო. წარმოადგენდა ან z ინგლისურში და ფრანგულში ან შესაძლოა უფრო ქართული /ძ/-ს შესატყვისი ყოფილიყო (იტალიური zeta, zero).

Z-ის ბერძნული ფორმა ფინიკიური სიმბოლო I-ის მსგავსი ასლი იყო და ამგვარი ფორმით დარჩა ანტიკურ ხანამდე. ბერძნები მას ძეტას უწოდებდნენ, რომელიც ეტას  (η) და თეტას (θ) იმიტაცია იყო.

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*Z — 
*z — 

## რესურსები ინტერნეტში
* Graphemica (Z)
* Graphemica (z)

კატეგორია:ლათინური ასოები
თეატრის საერთაშორისო ინსტიტუტი

**თეატრის საერთაშორისო ინსტიტუტი** (Institut international du theatre) — თეატრის საერთაშორისო ორგანიზაცია. დაარსდა 1948 წელს იუნესკოსთან (პრაღაში). თეატრის საერთაშორისო ინსტიტუტის წევრ სახელმწიფოებში ყალიბდება ეროვნული ცენტრები, რომელთა წარმომადგენლები ორ წელიწადში ერთხელ იკრიბებიან კონგრესზე (თეატრის საერთაშორისო ინსტიტუტის უმაღლესი ორგანო). თეატრის საერთაშორისო ინსტიტუტი ხელს უწყობს სხვადასხვა ქვეყნის თეატრებს შორის შემოქმედებითი კონტაქტების დამყარებას. 1975-თვის აერთიანებდა 54 ეროვნულ ცენტრს. თეატრის საერთაშორისო ინსტიტუტის ინიციატივით ყოველწლიურად 27 მარტს აღინიშნება თეატრის საერთაშორისო დღე, რომლის დევიზია: „თეატრი - ხალხთა შორის ურთიერთგაგებისა და მშვიდობის განმტკიცების საშუალება“. თეატრის საერთაშორისო დღეს სკანდინავიის ქვეყნებში იხსნება ახალი თეატრები, მუზეუმები, გამოფენები; იტალიაში უფასო სპექტაკლებს უჩვენებენ; თურქეთში ქალაქის თეატრები სპექტაკლებს მართავენ სოფლებსა და დაბებში და სხვა. თეატრის საერთაშორისო ინსტიტუტი სცემს ჟურნალს „მსოფლიო თეატრი“ (1949-იდან) და ბიულეტენს „მსოფლიო პრემიერები“ (1950-იდან). თეატრის საერთაშორისო ინსტიტუტის ინიციატივით შეიქმნა „ეროვნებათა თეატრი“ (ყოველწლიური თეატრალური ფესტივალი), სადაც უჩვენებენ სეზონის საუკეთესო სპექტაკლებს. თეატრის საერთაშორისო ინსტიტუტის რეზიდენცია პარიზშია.

## რესურსები ინტერნეტში
*თეატრის საერთაშორისო ინსტიტუტი 

## ლიტერატურა
კატეგორია:თეატრი
მასტურბაცია

მინი|მასტურბაცია, ნახატი. გუსტავ კლიმტი 1913
**მასტურბაცია**, **ონანიზმი**, **ჩუკენობა** () — სქესობრივი ლტოლვის დაკმაყოფილების ფორმა, საკუთარი ეროგენული ზონების აღგზნების გზით; იგულისხმება ძირითადად, ე. წ. უდავო ეროგენული ზონები, რომელთა რიცხვს განეკუთვნება გენიტალიები. მამაკაცთა მასტურბაციას ზოგჯერ „ონანიზმსაც“ უწოდებენ, რაც ძველი აღთქმის პერსონაჟის, ონანის, სახელიდან მომდინარეობს. არსებობს მასტურბაციის სხვა სინონიმებიც — ხელმრუდობა, ჩუკენობა. მასტურბაცია, რელიგიათა მთელი რიგის თვალსაზრისით, ცოდვად მიიჩნევა. 

მასტურბაცია ავტოეროტიციზმის ყველაზე გავრცელებული ფორმაა, და ეს ორი სიტყვა ხშირად სინონიმური მნიშვნელობით გამოიყენება, თუმცა მასტურბაცია პარტნიორთან ერთად ასევე ხშირია. ცხოველთა მასტურბაცია გავრცელებულია მრავალ სახეობაში, როგორც ველურ გარემოში, ისე ტყვეობაში.

რელიგიური აკრძალვების გარდა, არსებობს ფართოდ გავრცელებული ცრურწმენა, რომ მასტურბაცია ორგანიზმში ღრმა პათოლოგიურ ცვლილებებს (მათ შორის ხელის გულებზე თმის ზრდას) იწვევს.
__NOTOC__
## ტექნიკები 
### ქალები 
ქალებისთვის მასტურბაცია ძირითადად გულისხმობს ვულვის, განსაკუთრებით კი კლიტორის, დაზელასა და სტიმულაციას საჩვენებელი ან შუა თითით ან ორივეთი ერთად. ზოგჯერ ასევე ერთი ან რამდენიმე თითით ხდება ვაგინის პენეტრაცია მისი წინა კედლის სტიმულაციისთვის, სადაც G-წერტილი მდებარეობს. ვაგინისა და კლიტორის სტიმულაციისთვის ზოგჯერ იყენებენ სექს-სათამაშოებსაც, მაგალითად, ვიბრატორსა და დილდოს. ზოგი ქალი ამავდროულად თავისუფალი ხელით ძუძუსთავების ან ანუსის სტიმულაციითაც კავდება. მასტურბაციისას ზოგჯერ იყენებენ ინტიმურ ლუბრიკანტს, განსაკუთრებით პენეტრაციის შემთხვევაში, თუმცა ეს უნივერსალური წესი არ არის და ზოგი ქალისთვის ბუნებრივი ვაგინალური ლუბრიკაციაც საკმარისი.

## იხილეთ აგრეთვე 
* თითაობა

## რესურსები ინტერნეტში
* მასტურბაცია და მისი ფორმები ქალებისთვის
* მითები მასტურბაციაზე

## სქოლიო 
კატეგორია:მასტურბაცია
კატეგორია:ჩვევები
კატეგორია:სექსუალური აქტივობის ფორმები
კატეგორია:სექსუალობა
როლინგ სტოუნი

***როლინგ სტოუნი*** () — ამერიკული ჟურნალი, რომელიც ეძღვნება მუსიკას და პოპ კულტურას. ჟურნალი 1967 წელს, სან ფრანცისკოში ჯენ უენერის (ის დღესაც მისი რედაქტორი და გამომცემელია) და მუსიკის კრიტიკოსის, რალფ გლისონის მიერ დაარსდა და პირველი ნომერი გამოვიდა 1967 წლის 9 ნოემბერს.

„*როლინგ სტოუნი*“ გამოდის თვეში ორჯერ. მისი ტირაჟია დაახლოებით მილიონნახევარი ეგზემპლარი. არსებობს ჟურნალის რეგიონული ვერსიებიც (მათ შორის, რუსულენოვანიც). დღესდღეობით ეს არის ერთ-ერთი ყველაზე ავტორიტეტული და დაფასებული ჟურნალი მსოფლიოს კულტურის შესახებ.

## ლიტერატურა
* 
* 
* 
* 

## რესურსები ინტერნეტში
* ოფიციალური საიტი
* 

## სქოლიო
კატეგორია:Rolling Stone
კატეგორია:აშშ-ის ჟურნალები
კატეგორია:ამერიკული ყოველთვიური ჟურნალები
კატეგორია:ამერიკული მუსიკალური ჟურნალები
კატეგორია:ამერიკული პოლიტიკური ჟურნალები
კატეგორია:1967 წელს დაარსებული ჟურნალები
კატეგორია:ყოველკვირეული ჟურნალები
თეატრონი

**თეატრონი** — ძველ ქართულში თეატრის ცნების აღმნიშვნელი სიტყვა. ტერმინი არის საბერძნეთიდან შემოსული და გამოიყენებოდა ქართული სიტყვის, „სახილველის“ პარალელურად. თეატრონიდან ნაწარმოები იყო ტერმინები: „სათეატრონე“ (სცენა), „მეთეატრონეობა“ (თეატრალური შემოქმედება, საქმიანობა) და „თეატრონის მოყვარული“. შუა საუკუნეებში ტერმინმა ახალი მნიშვნელობა შეიძინა. სულხან-საბა ორბელიანის განმარტებით, თეატრონი იყო ადგილი, სადაც „სტანჯვიდან წმიდათა მოწამეთა ყოველთა დასანახველად“. 

## ლიტერატურა
კატეგორია:თეატრი
თებე

საკუთარი სახელი **თებე** შეიძლება აღნიშნავდეს:

* თებე — ქრისტიანი წმინდანი (კანონ. *Φοίβη*)
* თებე — ქალაქი ძვ. საბერძნეთში
* თებე — ქალაქი ძვ. ეგვიპტეში
* თებე — პლანეტა იუპიტერის ბუნებრივი თანამგზავრი
* თებე — ბერძნული მითოლოგიის პერსონაჟი
თებერდა (მრავალმნიშვნელოვანი)

**თებერდა** შეიძლება აღნიშნავდეს:

* თებერდა — მდინარე ყარაჩაი-ჩერქეზეთში
* თებერდა — ქალაქი ყარაჩაი-ჩერქეზეთში
ჟან-ბატისტ მონდინო

**ჟან-ბატისტ მონდინო** (დაბ. 1949) - ფრანგი მოდის ფოტოგრაფი და მუსიკალური ვიდეოების რეჟისორი. გადაღებული აქვს მუსიკალური ვიდეოები ისეთი შემსრულებლებისათვის, როგორებიცაა მადონა, კრის აიზეკი, დევიდ ბოუი, სტინგი, ბიორკი და ლეს რიტა მიცუკო.

დონ ჰენლის სიმღერაზე, "The Boys of Summer" გადაღებულმა მუსიკალურმა ვიდეომ 1985 წლის MTV-ს მუსიკალური ვიდეოების დაჯილდოებაზე მოიგო ნომინაციებში: "საუკეთესო ვიდეო", "საუკეთესო რეჟისურა" (მონდინო), "საუკეთესო არტ რეჟისურა" და "საუკეთესო კინემატოგრაფია".

კატეგორია:დაბადებული 1949
კატეგორია:ფრანგი ფოტოგრაფები
კატეგორია:ფრანგი რეჟისორები
კატეგორია:ცოცხალი ადამიანები
თბილისის ქვაბული

მინიატიურა|თბილისის ქვაბული
**თბილისის ქვაბული** — მტკვრის ხეობის მონაკვეთი მუხადგვერდის ვიწრობის ბოლოდან (ზემო ავჭალა) თელეთის ქედის ბოლომდე (ფონიჭალა). შემოსაზღვრულია: დასავლეთიდან და სამხრეთიდან თრიალეთის ქედის განშტოების — საწკეპელის, მსხალდიდის, მთაწმინდის, თაბორისა და თელეთის ფერდობებით; აღმოსავლეთიდან — ივრის ზეგნის ჩრდილოეთი ნაწილით; ჩრდილოეთიდან — საგურამოს ქედის კალთებით. სიგრძე 21 კმ, სიგანე 7 კმ. ქვაბულის ფსკერის დონე 350-450 მ ფარგლებში იცვლება. კალთები ზოგან 1500 მ აღწევს. აგებულია უმთავრესად ტერიგენული და ტუფოგენური ქანებით. სამხრეთ ნაწილში განვითარებულია შუა ეოცენის ვულკანოგენური წყება. მნიშვნელოვანი ფართობი უკავია მეოთხეულ (მდინარეულსა და ტბურ) ნალექებს. ქვაბულის ჩრდილოეთი ნაწილი ალუვიური ვაკეა, ცნობილია დიღმის ვაკის სახელწოდებით. უფრო სამხრეთით, მტკვრის ხეობაში კარგადა გამოხატული ტერასული საფეხურები, რომელზეც გაშენებულია ქალაქი თბილისი.

ქალაქის აღმოსავლეთით, მდინარე მტკვრის პარალელურად, გაჭიმულია მტკვრის ძველი ხეობა, სადაც ადრე მცირე მლაშე ტბები იყო, ახლა კი, სამგორის სარწყავი სისტემის აგების შემდეგ, თბილისის ზღვაა. თბილისის ქვაბულში მტკვრის მარჯვნიდან ერთვის მდინარეები დიღმისწყალი, ვერე და წავკისისწყალი, მარცხნიდან — გლდანისხევი. ტბებიდან აღსანიშნავია ლისისა და კუს ტბები. თბილისის ქვაბული ოდესღაც ტყით იყო შემოსილი, რომელიც ამჟამად შემორჩენილია მხოლოდ მთის კალთების მაღალ, ძნელადმისადგომ ნაწილებში, ქვაბულის ფსკერი კულტურული მცენარეულობას უჭირავს, გავრცელებულია აგრეთვე ჯაგეკლიანი სტეპი. აქა-იქ ტუგაის ტყეებია.

## ლიტერატურა
კატეგორია:თბილისის გეოგრაფია
კატეგორია:საქართველოს ქვაბულები
სადომაზოხიზმი

ტერმინმა — **სადიზმი**, რომელიც სხვისი ტკივილით ან ტანჯვით სექსუალურ თუ სოციალურ დაკმაყოფილებას ან სიამოვნებას აღნიშნავს, ფართო გავრცელება ჰპოვა. ეს სიტყვა ფრანგი ფილოსოფოსისა და სექსუალური თვალსაზრისით, სასტიკი რომანებისა და პიესების ავტორის — მარკიზ დე სადის სახელიდან მომდინარეობს. სადიზმის პასიური ორეულია — **მაზოხიზმი**, რაც საკუთარი თავის ტანჯვის და ტკივილის გზით, სექსუალური სიამოვნების და დაკმაყოფილების მიღებას გულისხმობს. მაზოხიზმი სექსუალურ ფანტაზიებს და სექსუალური ლტოლვის ობიექტისგან ცემის, დამცირების, შეურაცხყოფის, დაბმის, წამების ან სხვა გზით ტანჯვის მიყენების მუქარას ან/და ქმედებებს ითვალისწინებს. სიტყვა „მაზოხიზმი“ მე-19 საუკუნის მწერლის — ლეოპოლდ ფონ ზახერ-მაზოხისგან მომდინარეობს, რომლის რომანი „ვენერა ქურქში“ გაჯერებულია მაზოხისტური თემებით.

კატეგორია:პარაფილიები
კატეგორია:სექსუალობა
კატეგორია:ბდსმ
ბონდაჟი

**ბონდაჟი** (იგივე **დაბმა**) — სექსუალური სიამოვნების მიღების მიზნით, თოკების, ხელბორკილების თუ სხვა საშუალებების გამოყენება. სადომაზოხიზმის ნაირსახეობაა. ამტკიცებენ, რომ მამაკაცთა 1/3 ბონდაჟს სექსუალური თვალსაზრისით, მიმზიდველად მიიჩნევს.

კატეგორია:ბდსმ
კატეგორია:პარაფილიები
სადიზმი

ტერმინს **სადიზმი** რამდენიმე მნიშვნელობა აქვს:

*სადიზმი და მაზოხიზმი - სექსუალურ კონტექსტში
*სადიზმი და მაზოხიზმი - სამედიცინო მნიშვნელობა
*სადიზმი - ფსიქიკური აშლილობა
ბდსმ

thumb|ყელსაბამი ბსდმ-ს გავრცელებული სიმბოლოა
**ბდსმ** (ინგ. BDSM) ადამიანის სექსუალურ ქცევასთან დაკავშირებული პრაქტიკების ნაირსახეობებია. მთავარი ქვეჯგუფები გამოიხატება აბრევიატურით „ბდსმ“, რომელშიც შედის:
* დაბმა და დისციპლინა (**ბდ**) Bondage & Discipline
* დომინაცია და მორჩილება (**დმ**) Dominant & Submission
* სადიზმი და მაზოხიზმი (ან სადომაზოხიზმი) (**სმ**) Sadism & Masochism

## ლიტერატურა
* Phillips, Anita. A Defence of Masochism, Faber and Faber, new edition 1999. ISBN 978-0-571-19697-5
* Newmahr, Staci (2011). Playing on the Edge: Sadomasochism, Risk and Intimacy. Bloomington: Indiana University Press. ISBN 0-253-22285-0.
* Nomis, Anne O. (2013) The History & Arts of the Dominatrix Mary Egan Publishing & Anna Nomis Ltd, U.K. ISBN 978-0-9927010-0-0
* Rinella, Jack. The Complete Slave: Creating and Living an Erotic Dominant/submissive Lifestyle, Daedalus Publishing, 2002. ISBN 978-1-881943-13-6.
* Saez, Fernando y Viñuales, Olga, Armarios de Cuero, Ed. Bellaterra, 2007. ISBN 978-84-7290-345-6
* Larry Townsend. Leatherman's Handbook, first edition 1972 (this was the first book to publicize BDSM to the general public—it was a paperback book widely available on newsstands and at bookstores throughout the United States)
* Wiseman, Jay. SM 101: A Realistic Introduction (1st ed., 1992); 2nd ed. Greenery Press, 2000. ISBN 978-0-9639763-8-3
* Byrne, Romana (2013) Aesthetic Sexuality: A Literary History of Sadomasochism, New York: Bloomsbury. ISBN 978-1-4411-0081-8
* Dominari, Rajan (2019). Welcome to the Darkside: A BDSM Primer. AKO Publishing Company. ISBN 978-1734527100.

კატეგორია:ბდსმ
დომინანტი ქალი

**დომინანტი** **ქალი** () — ქალი, რომელიც იღებს დომინანტის როლს დაბმის და დისციპლინის, დომინაციის და მორჩილების ან სადომაზოხისმის სექსუალური პრაქტიკისას, რომლების ძირითადად აბრევიატურით "ბდსმ" გამოისახება. მამაკაცებში მისი ეკვივალენტია ბატონი. აღსანიშნავია, რომ არ არის აუცილებელი, დომინანტი ქალი კაც პარტნიორზე დომინირებდეს; მას ასევე შეიძლება ქალი ქვეშევრდომი ყავდეს.

## იხილეთ აგრეთვე
* პეგინგი

კატეგორია:ბდსმ
კატეგორია:ქალები
*
ვიშნუ

[200პქ|მინი|XIII საუკუნის ვიშნუს ქანდაკება [კამბოჯა|კამბოჯიდან]]
**ვიშნუ** (სანსკრ. विष्णु viṣṇu „ყოვლისმომცველი“) — ინდუისტური სამების (ტრიმურტი) მფარველი ღვთაება შემოქმედი ბრაჰმას და გამანადგურებელი შივას გვერდით.

ოთხხელიანი ვიშნუ განისვენებს კოსმოსურ ოკეანეში და ქმნის ახალ სამყაროებს. ფერხთით უზის ბედნიერების ქალღმერთი ლაკშმი. როგორც მფარველი ღვთაება, იგი ძილბურანიდან ყოვლეთვის მაშინ იღვიძებს, როდესაც სამყაროს საფრთხე ემუქრება.

ავატარად მოვლენილი, ვიშნუ ანადგურებს ბოროტებას და აღადგენს კანონიერებას. მის ავატარათგან ყველაზე ცნობილია რამა, კრიშნა და ბუდა.

## რესურსები ინტერნეტში
* Avatars or Incarnations of Lord Vishnu 
* Vishnu, the god of Preservation, by Dr. C.P.Ramaswami Aiyar 
* BBC Religion & Ethics - Who is Vishnu (bbc.co.uk)

კატეგორია:ვიშნუს განსხეულებები
კატეგორია:ინდუისტური ღმერთები
კატეგორია:რიგვედას ღვთაებები
კატეგორია:სანსკრიტული სიტყვები და ფრაზები
კატეგორია:მზის ღმერთები
კატეგორია:სამსახოვანი ღმერთები
კატეგორია:ღმერთები ანბანის მიხედვით
Madonna

***Madonna*** — ამერიკელ პოპ-მომღერალ მადონას სადებიუტო ალბომი, რომელიც 1987 წლის 27 ივლისს გამოვიდა. (იხ. 1983 წელი მუსიკაში). 2001 წელს ალბომი ხელახლა გამოიცა (იხ. 2001 წელი მუსიკაში) და მასში შევიდა ორი დამატებითი (ბონუს) რემიქსი.

აშშ-ს გარეთ ალბომი გამოიცა სახელწოდებით The First Album და მას განხვავებული გაფორმება აქვს, რომელიც შეგვიძლია Like a Virgin-ის ალბომს შევადაროთ.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
!scope="row"|South Africa (RiSA)
|Gold
|25,000
|-

!scope="row"|მსოფლიო
|
|10,000,000

## რესურსები ინტერნეტში
*

## სქოლიო 
კატეგორია:1983 წლის სადებიუტო ალბომები
კატეგორია:მადონას ალბომები
კატეგორია:Sire Records-ის ალბომები
კატეგორია:Warner Bros. Records-ის ალბომები
ბჰაგავატაპურანა

[thumb|300px|ბჰაგავატაპურანას ილუსტრაცია: დედა ბანს [კრიშნას]]
**ბჰაგავატაპურანა** (სანსკრ. भागवतपुराण bhāgavatapurāṇa „უძველესი ხნის გადმოცემა ღმერთის შესახებ“, ცნობილია ასევე როგორც **შრიმად ბჰაგავატამი**) — სანსკრიტზე შექმნილი ინდუისტური უძველესი ტექსტი. შეიცავს 18.000 ლექსს და ეძღვნება ღვთაება ვიშნუსა და მის ავატარებს, მოგვითხრობს ძირითადად ლეგენდებს კრიშნაზე.
ბჰაგავატაპურანას შინაარსია ვიშნუს განდიდება და ბჰაკტი იოგას (ღმერთთან სიყვარულის მეშვეობით დაახლოების) ქადაგება.

## იხილეთ აგრეთვე 
*ბჰაკტი
*პურანები

## ლიტერატურა 
*
*
*

## რესურსები ინტერნეტში 
*Read online latest BBT edition of Srimad Bhagavatam.
*translated by A.C. Bhaktivedanta Swami Prabhupada and disciples .
*Anand Aadhar version.
*Bhagavatam Complete English Translation 
*Shrimad Bhagwat .
*The Translation of Sankaradeva's Gunamala - the 'pocket-Bhagavata'.
*Translation of Sankaradeva's Veda-Stuti (The Prayer of the Vedas), Bhagavata, Book X, from Sankaradeva's Kirttana Ghosa, the 'Bhagavata in miniature'.

კატეგორია:სანსკრიტული ტექსტები
კატეგორია:ინდუისტური ტექსტები
კატეგორია:პურანები
კატეგორია:კრიშნა
რეგი ლუკასი

**რეგი ლუკასი** (; დ. 25 თებერვალი, 1953 — გ. 19 მაისი, 2018 ) — ამერიკელი მუსიკოსი, სიმღერების ავტორი და მუსიკალური პროდიუსერი. ცნობილია პერკუსიონისტ — ემთუმეისა და მაილს დეივისთან თანამშრომლობით. ამას გარდა, მადონას 1983 წლის ალბომ „Madonna“-ში შესული სიმღერების უმრავლესობის პროდიუსირებით.

## რესურსები ინტერნეტში
*
*

## სქოლიო
კატეგორია:ამერიკელი მუსიკალური პროდიუსერები
კატეგორია:მუსიკის ტექსტების ავტორები
კატეგორია:დაბადებული 25 თებერვალი
კატეგორია:დაბადებული 1953
კატეგორია:გარდაცვლილი 19 მაისი
კატეგორია:გარდაცვლილი 2018
კატეგორია:ნიუ-იორკში გარდაცვლილები
კატეგორია:ნიუ-იორკში დაბადებულები